ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
சிறப்பு விமானங்கள் மூலம் உக்ரைன் அண்டை நாடுகளில் இருந்து 1,300-க்கும் மேற்பட்ட இந்தியர்கள் இன்று அழைத்து வரப்பட்டனர்
‘ஆப்ரேஷன் கங்கா’ திட்டத்தின் கீழ், உக்ரைன் அண்டை நாடுகளில் இருந்து 7 சிறப்பு விமானங்கள் மூலம் 1,314 இந்தியர்கள் இன்று தாயகம் அழைத்து வரப்பட்டனர். சிறப்பு விமானங்கள் மூலம் மீட்புப் பணி கடந்த பிப்ரவரி 22ம் தேதி தொடங்கியதில் இருந்து, இதுவரை 17,400க்கும் மேற்பட்ட இந்தியர்கள், தாயகம் அழைத்துவரப்பட்டுள்ளனர். 73 சிறப்புப் பயணிகள் விமானம் மூலம் மீட்கப்பட்டவர்கள் எண்ணிக்கை 15,206-ஐ எட்டியுள்ளது. விமானப்படையின் சி-17 ரக விமானம் ஒன்று இன்று மாலை 201 இந்தியர்களை அழைத்து வரும் என எதிர்பார்க்கப்படுகிறது. விமானப்படை இதற்கு முன் 10 முறை ஜம்போ விமானங்களை அனுப்பி 2056 பேரை, ஆபரேஷன் கங்கா திட்டத்தின் கீழ் மீட்டு வந்துள்ளது.
இன்று வந்த சிறப்புப் பயணிகள் விமானங்களில் 4 விமானங்கள், புது தில்லியிலும், 2 விமானங்கள் மும்பையிலும் தரையிறங்கின. ஒரு விமானம் இன்று இரவு வரும் என எதிர்பார்க்கப்படுகிறது. புடாபெஸ்ட் நகரிலிருந்து 5 விமானங்களும், புக்காரெஸ்ட் மற்றும் சுசேவா நகரில் இருந்து தலா ஒரு விமானமும் வந்தன.
நாளை சுசேவா நகரில் இருந்து, 2 சிறப்புப் பயணிகள் விமானம் மூலம் 400க்கும் மேற்பட்ட இந்தியர்கள் அழைத்து வரப்படுவர் என எதிர்பார்க்கப்படுகிறது.
ஜல்சக்தி அமைச்சகம்
விடுதலையின் அம்ரித் மகோத்ஸவத்தின் ஒரு பகுதியாக 2021 செப்டம்பர் 15 முதல் அக்டோபர் 2 வரை ‘ஸ்வச்சதா ஹை சேவா’ நாடு முழுவதும் கொண்டாடப்பட்டது
பிரதமர் திரு நரேந்திர மோடியின் ஊக்கமளிக்கும் தலைமையின் கீழ் நாட்டின் 75 ஆண்டுகள் சுதந்திரத்தையும், அதன் மக்கள், கலாச்சாரம் மற்றும் சாதனைகளின் வெற்றி வரலாற்றையும் விடுதலையின் அம்ரித் மகோத்ஸவம்  எனும் சமூக பங்களிப்பு முன்முயற்சியின் மூலம் இந்திய அரசு கொண்டாடி வருகிறது.
அகம் பிராச்சாரத்தின் ஒரு பகுதியாக, திறந்தவெளியில் மலம் கழிக்கும் நடைமுறை இல்லாத கிராமங்களின் சாதனையை கொண்டாடும் வகையிலும், இதை ஊக்குவிக்கும் வகையிலும், தூய்மை இந்தியா இயக்கம் கிராமப்புறம் பகுதி 2-ன் கீழ் முக்கிய செயல்பாடுகளை ஜல் சக்தி அமைச்சகத்தின் குடிநீர் மற்றும் சுகாதார துறை மேற்கொண்டு வருகிறது.
சத்யாகிரக தூய்மை ரத யாத்திரை 2021 செப்டம்பர் 15 முதல் அக்டோபர் 2 வரையிலும், தூய்மையின் சேவை  2021 செப்டம்பர் 15 முதல் அக்டோபர் 2 வரையிலும், தூய்மை கூட்டங்கள் 2021 ஆகஸ்ட் 15 முதல் 2022 ஆகஸ்ட் 15 வரையிலும், ‘ஸ்தாவித்வா எவும் சுஜலாம் அபியான்’ எனும் 100 நாள் பிரச்சாரம் 2021 ஆகஸ்ட் 25 முதலும் நடைபெற்று வருகின்றன.
தூய்மையின் சேவை பிரச்சாரம் மூலம் ஒட்டுமொத்த நாட்டையும் ஒன்று திரட்டி, திறந்தவெளியில் மலம் கழிக்கும் பழக்கம் இல்லா முழுவதும் தூய்மையான கிராமப்புற இந்தியாவை உருவாக்கும் மக்கள் இயக்கத்திற்கு வலுவூட்டப்பட்டுள்ளது.
தூய்மையின் சேவை 2021 திரைப்படம்: https://www.youtube.com/watch?v=dOn3MQ2mJFU
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1760427
பெண்கள் மற்றும் குழந்தை நலன் அமைச்சகம்
இனப் பன்முகத்தன்மை குறித்த உணர்வூட்டல் கருத்தரங்கை தேசிய மகளிர் ஆணையம் நடத்தியது
'இனப் பன்முகத்தன்மை உணர்திறன்' என்ற தலைப்பிலான கருத்தரங்கை தேசிய மகளிர் ஆணையம் இன்று நடத்தியது. காவல்துறை ஆராய்ச்சி மற்றும் மேம்பாட்டு அலுவலகம், சிறுபான்மையினருக்கான தேசிய ஆணையம் மற்றும் தில்லி காவல்துறையின் வடகிழக்குப் பகுதிக்கான சிறப்புக் காவல் பிரிவு ஆகியவற்றுடன் இணைந்து இக்கருத்தரங்கிற்கு ஏற்பாடு செய்யப்பட்டது.
இந்தியாவில் உள்ள பல்வேறு கலாச்சாரங்கள் பற்றிய விழிப்புணர்வை பரப்புதல் மற்றும் பல்வேறு பழக்கவழக்கங்களுக்கு இடையே பரஸ்பர புரிதலை வலுப்படுத்துவதற்கான உத்திகளை பரிந்துரைத்தல் ஆகியவை இதன் நோக்கங்கள் ஆகும்.
வெளியுறவு மற்றும் கல்வித்துறை இணை அமைச்சர் திரு ராஜ்குமார் ரஞ்சன் சிங், தேசிய மகளிர் ஆணையத் தலைவர் திருமதி ரேகா ஷர்மா, சிறுபான்மையினருக்கான தேசிய ஆணையத்தின் தலைவர் திருமதி சையத் ஷாஹேசாதி, காவல்துறை ஆராய்ச்சி மற்றும் மேம்பாட்டு அலுவலகத் தலைமை இயக்குநர் திரு பாலாஜி ஸ்ரீவஸ்தவா, மற்றும் காவல் இணை ஆணையர் திரு ஹிபு தமாங் உள்ளிட்டோர் இந்நிகழ்ச்சியில் கலந்து கொண்டனர்.
தேசிய ஒருமைப்பாடு மற்றும் ஒற்றுமையின் உணர்வை ஊக்குவிப்பதை இன்றைய கருத்தரங்கு நோக்கமாகக் கொண்டுள்ளது என்றும், இது போன்ற நிகழ்வுகள் நமது செயல்களில் கருணையைக் கொண்டு வருவதற்கு நிச்சயம் பங்களிக்கும் என்றும் அமைச்சர் கூறினார்.
திருமதி ரேகா ஷர்மா பேசுகையில், ஒரே இந்தியா, ஒப்பற்ற இந்தியா என்ற குறிக்கோளை வலியுறுத்தி, தகவல்களை பரப்புவதும், கலாச்சாரம் மற்றும் உணர்வுப் பரிமாற்றம் செய்வதும் காலத்தின் தேவை என்றார். பரஸ்பர புரிதல் மற்றும் நம்பிக்கையே இந்தியாவின் பலத்தின் அடித்தளம் என்றும் இந்தியாவின் அனைத்துப் பகுதிகளிலும் உள்ள மக்கள் அனைவரும் கலாச்சார ரீதியாக ஒருங்கிணைக்கப்பட்டதாக உணர வேண்டும் என்று திருமதி சர்மா கூறினார்.
காவல்துறையினரிடையே விழிப்புணர்வு ஏற்படுத்துவதன் முக்கியத்துவத்தையும் அவர் வலியுறுத்தினார், மேலும் காவல் துறையினருக்கு விழிப்புணர்வூட்டுவதற்காக ஆணையத்தால் நடத்தப்படும் நிகழ்ச்சிகள் பற்றிய தகவல்களை அவர் பகிர்ந்து கொண்டார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810000
பிரதமர் அலுவலகம்
ஆசிய விளையாட்டுப் போட்டியில் ஆடவர் டெக்கத்லான் பிரிவில் வெள்ளிப் பதக்கம் வென்ற தேஜஸ்வின் சங்கருக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டியில் ஆடவர் டெக்கத்லான் பிரிவில் வெள்ளிப் பதக்கம் வென்ற தேஜஸ்வின் சங்கருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டியில் ஆடவர் டெக்கத்லான் பிரிவில் வெள்ளிப் பதக்கம் வென்ற தேஜஸ்வின் சங்கருக்கு @TejaswinShankar வாழ்த்துக்கள்.
இத்தகைய அர்ப்பணிப்பும் உறுதியும் உண்மையில் பாராட்டத்தக்கது, இது இளம் விளையாட்டு வீரர்கள் நேர்மையுடன் தங்களின் சிறப்பான செயல்பாட்டை வெளிப்படுத்த ஊக்குவிக்கும்.
உள்துறை அமைச்சகம்
சர்தார் படேல் தேசிய ஒற்றுமை விருதுக்கு விண்ணப்பப்பிதற்கான கடைசி தேதி 30 ஜூன், 2020 வரை நீட்டிப்பு
தேசிய ஒற்றுமை மற்றும் ஒருமைப்பாட்டுக்கு பங்களிப்பவர்களுக்கான மிக உயரிய சிவில் விருதாக சர்தார் படேல் தேசிய ஒற்றுமை விருதை, சர்தார் வல்லபாய் படேலின் பெயரில் மத்திய அரசு நிறுவியது.
இந்தத் துறையில் எழுச்சியூட்டும் வகையில் குறிப்பிடத்தகுந்த பங்களித்திருக்கும் தனி நபர்கள், நிறுவனங்கள் அல்லது அமைப்புகளை அங்கீகரித்து, வலிமையான, ஒற்றுமையான இந்தியாவின் மதிப்பை வலுப்படுத்துவது இந்த விருதின் நோக்கமாகும்.
இந்த விருதுக்கான நியமனங்கள்/பரிந்துரைகளை வரவேற்று 20 செப்டம்பர், 2019 அன்று ஒரு அறிவிக்கை வெளியிடப்பட்டது. https://nationalunityawards.mha.gov.in என்னும் இணையதள முகவரியில் இந்த விருது தொடர்பான தகவல்கள் கிடைக்கின்றன.
மேற்கண்ட இணையதளத்தில் நியமனங்கள் வரவேற்கப்படுவதை 30 ஜூன், 2019 வரை நீட்டிக்க முடிவு செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
எதிர்காலத்தில் பூஸ்டர் டோஸ்களுக்கான பரிந்துரைகள் நிச்சயம் முன்வைக்கப்படும்: ஐசிஎம்ஆர்-என்ஐவி இயக்குநர் டாக்டர் பிரியா ஆப்ரஹாம்
“வெளிநாடுகளில், கொவிட் தொற்றுக்கு பூஸ்டர் டோஸ் வழங்குவது தொடர்பாக குறைந்தபட்சம் ஏழு வெவ்வேறு தடுப்பூசிகள் சோதனை செய்யப்பட்டு வருகின்றன. ஆனால் அதிக வருவாய் மற்றும் குறைந்த வருவாய் பெறும் நாடுகளிடையே தடுப்பூசியில் அதிக அளவில் இடைவெளி ஏற்படும் காரணத்தால் உலக சுகாதார அமைப்பு இந்த முயற்சிகளை கைவிடுமாறு கேட்டுக்கொண்டுள்ளது. எனினும், எதிர்காலத்தில் பூஸ்டர் டோஸ்களுக்கான பரிந்துரைகள் நிச்சயம் முன்வைக்கப்படும்”, என்று அறிவியல் மற்றும் தொழில்நுட்பத் துறையின் இந்தியா சயின்ஸ் என்ற ஓடிடி தளத்திற்கு அளித்த பேட்டியில் புனேவில் உள்ள இந்திய மருத்துவ ஆராய்ச்சி கவுன்சில் - தேசிய நுண்கிருமி நிறுவனத்தின்  இயக்குநர் டாக்டர் பிரியா ஆப்ரஹாம் தெரிவித்துள்ளார்.
தடுப்பூசிகளைக் கலந்து செலுத்துவது குறித்த கேள்விக்கு பதிலளித்த அவர், “ஒரு கட்டத்தில், இரண்டு வெவ்வேறு தடுப்பூசிகள், இரண்டு டோஸ்களில் செலுத்தப்பட்டன. தேசிய நுண்கிருமி நிறுவனத்தில் இது போன்ற மாதிரிகளை நாங்கள் பரிசோதித்ததில் இவ்வாறு வெவ்வேறு தடுப்பூசிகளை போட்டுக் கொண்ட நோயாளிகள் பாதுகாப்பாக இருப்பதை கண்டறிந்தோம். அவர்களுக்கு எந்தவிதமான தீவிர பாதிப்பும் தென்படவில்லை. அவர்களது நோய் எதிர்ப்பு ஆற்றலும் ஓரளவு சிறப்பாகவே இருந்தது. எனவே இவ்வாறு செலுத்துவதன் மூலம் எந்த பாதிப்பும் ஏற்படாது. இது தொடர்பாக நாங்கள் ஆய்வு மேற்கொண்டு வருகிறோம், ஒரு சில நாட்களில் இது பற்றிய கூடுதல் விவரங்களைத் தெரிவிப்போம்”, என்று தெரிவித்தார்.
2-18 வயது வரையிலான குழந்தைகள் மீது மேற்கொள்ளப்பட்டு வரும் கோவேக்சின் தடுப்பூசியின் சோதனை 2 மற்றும் 3-ஆம் கட்ட நிலைகளில் தற்போது இருப்பதாகவும், வெகுவிரைவில் அதன் முடிவுகள் கிடைக்கப்பெறும் என்றும் அவர் நம்பிக்கை தெரிவித்தார். அவ்வாறு கிடைக்கப்படும் முடிவுகள், கட்டுப்பாட்டாளர்களிடம் சமர்ப்பிக்கப்படும் என்றும், செப்டம்பர் வாக்கில் குழந்தைகளுக்கு கொவிட்-19 தடுப்பூசிகள் செலுத்தப்படக் கூடும் என்றும் அவர் கூறினார்.
எதிர்கால அலைகளைத் தடுப்பது குறித்த கேள்விக்கு, “புதிய வகை தொற்றுகள் தொடர்ந்து வந்துகொண்டே இருக்கும். நம்மிடையே இரண்டு மிகப்பெரிய ஆயுதங்கள் உள்ளன- முகக் கவசங்களை முறையாக அணிவது, தடுப்பூசியைப் போட்டுக் கொள்ளுமாறு ஒவ்வொருவரையும் ஊக்கப்படுத்துவது. அதன் பிறகு அலைகள் உருவானாலும் மிகப்பெரும் தாக்கத்தை ஏற்படுத்தாது”, என்று டாக்டர் பிரியா ஆப்ரஹாம் பதிலளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746864
PIB Headquarters
சேலம் உருக்காலை தரவட்டக்குழுக்களுக்கு விருதுகள்
சேலம் உருக்காலையின் இரண்டு தரவட்டக்குழுக்கள் குவாலியரில் சமீபத்தில் நடைபெற்ற தேசிய தரக் கருத்துகள் மாநாட்டில்  பங்கேற்றனர். சிஆர்எம் மெக்கானிக்கல் துறையைச் சேர்ந்த எவர்க்ரீன் தரவட்டக்குழு மிகச் சிறப்பு விருதையும் எஸ்எம்எஸ் மெக்கானிக்கல் துறையைச் சேர்ந்த நியூ டெக் தரவட்டக்குழு சிறப்பு விருதையும் வென்றுள்ளனர். திரு AV கம்லாகர், நிர்வாக இயக்குநர், வெற்றி பெற்ற குழுவினர்களை சமீபத்தில் நடந்த நிகழ்ச்சியில் பாராட்டி வாழ்த்து தெரிவித்தார். தரவட்டக் குழுக்கள் மூலம் பணியாளர்களின் பங்களிப்பினால் ஆலையின் செயல்பாட்டை பெரிதும் முன்னேற்ற முடிவதை அவர் சுட்டிக்காட்டினார்.
பிரதமர் அலுவலகம்
5 வயது வரையிலான குழந்தைகளுக்கான செவித்திறன் குறைபாட்டுக்கான உள்வைப்புக் கருவி பொருத்தும் திட்டத்திற்கு பிரதமர் பாராட்டு
நமது குழந்தைகளின் ஆரோக்கியத்தைப் பாதுகாப்பதில் நாம் எப்போதும் அர்ப்பணிப்புடன் செயலாற்றி வருகிறோம்: பிரதமர்
5 வயதுக்குட்பட்ட குழந்தைகளுக்கு இலவசமாக அறுவை சிகிச்சை செய்து, செவித்திறன் குறைபாட்டுக்கான உள்வைப்புக் கருவி பொருத்தும் திட்டத்தால் ஏற்பட்டுள்ள பலன்களுக்கு பிரதமர் திரு. நரேந்திர மோடி பாராட்டுத் தெரிவித்துள்ளார். இந்த அறுவை சிகிச்சைக்கு 6 லட்சம் ரூபாய் செலவாகும்.
இது தொடர்பாக மத்திய மின்சாரம் மற்றும் கனரகத் தொழில்துறை இணை அமைச்சர் திரு. கிருஷண் பால் குர்ஜார் வெளியிட்டுள்ள ட்விட்டர் பதிவைப் பகிர்ந்து பிரதமர் வெளியிட்டுள்ளப் பதிவில் கூறியிருப்பதாவது:
“மிக நல்லத் தகவல். குழந்தைகளின் ஆரோக்கியத்தைப் பாதுகாப்பதில் நாம் எப்போதும் அர்ப்பணிப்புடன் செயலாற்றி வருகிறோம்.”
எஃகுத்துறை அமைச்சகம்
மத்தியப் பொதுத்துறை எஃகு நிறுவனங்களின் மூலதனச் செலவுகளை மத்திய எஃகு அமைச்சர் ஆய்வு செய்தார்
எஃகு மத்தியப் பொதுத்துறை நிறுவனங்களின் மூலதனச் செலவுகளின் முன்னேற்றத்தை ஆய்வு செய்வதற்கான கூட்டம் ஒன்றுக்கு மத்திய எஃகு அமைச்சர் திரு. ராம் சந்திர பிரசாத் சிங் இன்று தலைமை வகித்தார்.
இணை அமைச்சர் திரு ஃபக்கன் சிங் குலஸ்தே, எஃகுத் துறைச் செயலாளர் திரு. பிரதீப் குமார், செயில், நேஷனல் மினெரல் டெவலப்மெண்ட் லிமிடெட், ராஷ்டிரிய இஸ்பட் நிகம் லிமிடெட், குத்ரெமுக் அயர்ன் ஓர் கம்பெனி லிமிடெட் மற்றும் மாங்கனீஸ் ஓர்  லிமிடெட் ஆகியவற்றின் தலைவர்கள் மற்றும் நிர்வாக இயக்குநர்கள் மற்றும் அமைச்சகத்தின் மூத்த அலுவலர்கள் இக்கூட்டத்தில் கலந்து கொண்டனர்.
செயல்பாட்டில் உள்ள திட்டங்களை விரிவாக ஆய்வு செய்த அமைச்சர், பெருந்தொற்றுக்குப் பிந்தைய காலத்தில் அதிகமான மற்றும் நீடித்த வளர்ச்சியை ஊக்குவிக்க எஃகு உள்கட்டமைப்பை நிறுவுவதில் மூலதனச் செலவுகளுக்கு உள்ள முக்கியத்துவம் குறித்து வலியுறுத்தினார்.
மூலதனச் செலவுகளின் வேகத்தை அதிகப்படுத்துமாறும், திட்டங்களைக் குறித்த காலத்திற்குள் முடிக்க தேவையான நடவடிக்கைகளை எடுக்குமாறும் மத்தியப் பொதுத்துறை எஃகு நிறுவனங்கள் வலியுறுத்தப்பட்டன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754754
-----
(Visitor Counter : 113
பிரதமர் அலுவலகம்
ரக்ஷா பந்தன் பண்டிகையை முன்னிட்டு நாட்டு மக்களுக்கு பிரதமர் வாழ்த்து
ரக்ஷா பந்தன் என்னும் நன்னாளில் பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
அவர் விடுத்துள்ள சுட்டுரைச் செய்தியில்,
“ரக்ஷா பந்தன் என்னும் புனித நாளில் நாட்டு மக்கள் அனைவருக்கும் எனது நல்வாழ்த்துகள்”, என்று கூறியுள்ளார்.
தகவல் மற்றும் ஒலிபரப்பு அமைச்சகம்
இந்தியா / பாரத் 2020-ஐ மத்திய அமைச்சர் திரு பிரகாஷ் ஜவடேகர் வெளியிட்டார்
இந்தியா / பாரத் 2020-ஐ மத்திய அமைச்சர் திரு பிரகாஷ் ஜவடேகர் இன்று வெளியிட்டார். இந்த நிகழ்ச்சியில் பேசிய அமைச்சர், “போட்டித் தேர்வுகளில் பங்கேற்போர் உட்பட அனைத்து மக்களுக்கும் முழுமையான பார்வைக் கையேடாக இந்தப் புத்தகம் உள்ளது” என்றார். இதனை வெளியிட்ட வெளியீட்டுப் பிரிவை அமைச்சர் பாராட்டினார். இந்தப் புத்தகம் ஒரு மரபாக மாறும் என்றும் நாளுக்குநாள் இது பிரபலமடையும் என்றும் அவர் கூறினார்.
இந்த நிகழ்ச்சியில் இதன் இணையப் பதிப்பையும் திரு ஜவடேகர் வெளியிட்டார். டேப்லெட்ஸ், கணினிகள், இ-ரீடர்கள், ஸ்மார்ட் போன்கள் போன்ற பல வகையான சாதனங்களிலும் இணையப் பதிப்பைப் பெற முடியும். இ-புத்தகம் தொழில்நுட்ப ரீதியாக சிறந்த சர்வதேச தரத்தில் உள்ளது. இதேபோன்ற தன்மை அச்சுப்பதிப்பிலும் உள்ளது.
அச்சிடப்பட்ட நூலின் விலை 300-க்கும், இ-புத்தகம் 225-க்கும் கிடைக்கும். https://www.publicationsdivision.nic.in/index.php?route=product/pbook என்ற வெளியீட்டுப் பிரிவின் இணையத்தின்வழி 2020 பிப்ரவரி 20-ல் இருந்து இந்தப் புத்தகங்களை வாங்கலாம்.
அமேசான், கூகுள் ப்ளே ஸ்டோர் ஆகியவற்றின் மூலமும் இந்தப் புத்தகங்களைப் பெறலாம்.
••••••••••
(Visitor Counter : 157
நிலக்கரி அமைச்சகம்
நிலக்கரி சுரங்கத்தில் பயன்படுத்தப்படும் டம்பர் வாகனங்களில் டீசலுக்கு பதில் திரவ இயற்கை எரிவாயு  : பரிசோதனை திட்டத்தை தொடங்கியது சிஐஎல்
கார்பன் வெளியேற்றத்தை குறைப்பதற்காக, நிலக்கரித்துறை அமைச்சகத்தின் நிலக்கரி இந்தியா நிறுவனம், டம்பர் வாகனங்களில் டீசலுக்கு பதில் திரவ இயற்கை எரிவாயு பயன்படுத்தும் பரிசோதனை நடவடிக்கையை தொடங்கியுள்ளது. உலகின் மிகப் பெரிய நிலக்கரி சுரங்க நிறுவனமான சிஐஎல், நிலக்கரியை டம்பர் வாகனங்களில் எடுத்துச் செல்வதற்கு ஆண்டுக்கு 4 லட்சம் கிலோ லிட்டர் டீசல் பயன்படுத்துகிறது. இதற்கு ரூ.3,500 கோடி செலவாகிறது.
இதற்காக சிஐஎல் நிறுவனம் கெயில் இந்தியா நிறுவனம் மற்றும் பிஇஎம்எல் நிறுவனத்துடன் இணைந்து, சோதனை முயற்சியாக இரண்டு 100 டன் டம்பர் வாகனங்களில் எல்என்ஜி பயன்படுத்தும் உபகரணங்களை பொருத்தும் திட்டத்தை தொடங்கியுள்ளது.
இதற்காக கெயில் மற்றும் பிஇஎம்எல் நிறுவனத்துடன் சிஐஎல் நிறுவனம் புரிந்துணர்வு ஒப்பந்தம் செய்துள்ளது.
எல்என்ஜி உபகரணம் டம்பர் வாகனங்களில் வெற்றிகரமாக பொருத்தப்பட்டு விட்டால், இவற்றை டீசல் மற்றும் எல்என்ஜி ஆகிய இரண்டிலும் இயக்க முடியும். எல்என்ஜி பயன்படுத்தும்போது மலிவானதாகவும், சுத்தமான எரிபொருளாகவும் இருக்கும்.
இந்த நடவடிக்கை மிகப் பெரிய மாற்றமாக இருக்கும். சிஐஎல் நிறுவனத்தில் 2,500 டம்பர்கள் உள்ளன. இவற்றில் எல்என்ஜி பயன்படுத்தினால், டீசல் பயன்பாடு 30 சதவீதம் முதல் 40 சதவீதம் குறையும். எரிபொருள் செலவும் 15 சதவீதம் குறையும். சிஐஎல் நிறுவனத்துக்கு ஆண்டுக்கு ரூ.500 கோடி மிச்சமாகும். இந்த நடவடிக்கையால் கார்பன் வெளியேற்றமும் குறையும் என சிஐஎல் நிறுவனத்தின் மூத்த அதிகாரி ஒருவர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751095
----
(Visitor Counter : 201
பாதுகாப்பு அமைச்சகம்
பாதுகாப்பு படைகளில் கவுரவிக்கப்படுவர்களின் எண்ணிக்கையை அதிகரிக்க அரசு ஒப்புதல்
பாதுகாப்பு படைகளில் இளநிலை அதிகாரிகளின் சிறப்பான சேவை மற்றும் பங்களிப்பை பாராட்டி, அவர்களது பணிக்காலத்தின் கடைசி சுதந்திர தினம் மற்றும் குடியரசு தினத்தில் அவர்களுக்கு கவுரவ பதவி அளிக்கப்படுகிறது .
1984-ம் ஆண்டு முதல் இதற்கான விகிதாச்சாரம் கவுரவ லெஃப்டினெண்டுகளுக்கு 12:1000 ஆகவும், கவுரவ கேப்டன்களுக்கு அதற்கேற்பவும் உள்ளது.
இளைநிலை அதிகாரிகளின் பங்களிப்பை அங்கீகரிக்கும் விதமாக, கவுரவ லெஃப்டினெண்டுகளுக்கான விகிதாச்சாரம் 15:1000 ஆக தற்போது திருத்தியமைக்கப்பட்டுள்ளது. இதன் மூலம் இளநிலை கமிஷன்டு அதிகாரிகள் தாங்கள் ஓய்வு பெறுவதற்குள் கவுரவ கமிஷன்டு அதிகாரிகளாக ஆவதற்கான வாய்ப்புகள் அதிகரித்துள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745563
PIB Headquarters
கொவிட்-19 - பிஐபி செய்தித் தொகுப்பு
10.06.2020
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- மின்னணு மற்றும் தகவல் தொழில்நுட்பம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
(
பாதுகாப்பு அமைச்சகம்
விசாகப்பட்டினத்தில் நடைபெற்ற நிகழ்ச்சியில் மேம்படுத்தப்பட்ட இலகு ரக ஹெலிகாப்டர் ஐஎன்ஏஎஸ்-324 கடற்படையில் இணைக்கப்பட்டது
விசாகப்பட்டினத்தில் நடைபெற்ற நிகழ்ச்சியில் மேம்படுத்தப்பட்ட இலகு ரக ஹெலிகாப்டர் ஐஎன்ஏஎஸ்-324 கடற்படையில் இன்று இணைக்கப்பட்டது. விசாகப்பட்டினம் கடற்படை தளத்தில் ஐஎன்எஸ் தேகா போர்க்கப்பலில் நடைபெற்ற நிகழ்ச்சியில் கடற்படை கிழக்கு மண்டல வைஸ் அட்மிரல் பிஸ்வஜித் தாஸ் குப்தா தலைமை தாங்கினார்.
இந்த ஹெலிகாப்டரில் நவீன கண்காணிப்பு ரேடார் உள்ளிட்ட நவீன வசதிகள் பொருத்தப்பட்டுள்ளன. சுயசார்பு இந்தியா இயக்கத்தின் கீழ் ஹிந்துஸ்தான் ஏரோநாட்டிக்ஸ் நிறுவனம் இதை வடிவமைத்துள்ளது. அத்துடன் மனிதநேய உதவி, பேரிடர் நிவாரண நடவடிக்கைகள் ஆகியவற்றையும் மேற்கொள்ளும் வகையில் இந்த ஹெலிகாப்டர் வடிவமைக்கப்பட்டுள்ளது. அவசர மருத்துவ சிகிச்சை தேவைப்படும் நோயாளிகளுக்கு தேவையான மருத்துவ வசதி இதில் உள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1839119
சுகாதாரம் மற்றும் குடும்ப நலத்துறை அமைச்சகம்
2018 ஜூலை 1 முதல் ஆக்ஸிடோசின் மருந்துகளுக்குத் தடை உள்நாட்டு பயன்பாட்டுக்கு கே.ஏ.பி.எல். மட்டும் இந்த மருந்தை தயாரிக்கும்
2018 ஜூலை 1ம் தேதியில் இருந்து உள்நாட்டு உபயோகத்திற்கான ஆக்சிடோசின் மருந்துகளை பொதுத் துறை மட்டுமே தயாரிக்க மத்திய சுகாதாரம் மற்றும் குடும்ப நல்வாழ்வு அமைச்சகம் கட்டுப்பாடு விதித்துள்ளது. ஆக்சிடோசின் மற்றும் அதன் இணை தயாரிப்பு மருந்துகளை இறக்குமதி செய்யவும் அது தடை விதித்துள்ளது.
2018 ஜூலை முதல் தேதியில் இருந்து உள்நாட்டு உபயோகத்திற்காக இந்த மருந்தை தயாரிக்க தனியார் நிறுவனங்கள் அனுமதிக்கப்படாது. கர்நாடகா ஆண்டிபயாடிக்ஸ் & ஃபார்மாசூடிகல்ஸ் லிமிடெட்  என்ற பொதுத் துறை நிறுவனம் மட்டும் இதனை உள்நாட்டு உபயோகத்திற்காக ஜூலை 1-ம் தேதி முதல் தயாரிக்க அனுமதிக்கப்படும். உள்நாட்டு உபயோகத்திற்கான ஆக்ஸிடோசின் மருந்துகளை அதனை உற்பத்தி செய்யும் கே.ஏ.பி.எல். நிறுவனம் மட்டுமே பதிவு செய்துகொண்ட பொது மற்றும் தனியார் மருத்துவமனைகள் மற்றும் மருந்தகங்களுக்கு விநியோகம் செய்யும். ஆக்ஸிடோசின் வேறு பெயர்களில் அல்லது வடிவத்தில் தனியார் மருந்தகளில் விற்பனை செய்ய அனுமதிக்கப்பட மாட்டாது.
நாட்டில் உள்ள பதிவு செய்துகொண்ட பொது மற்றும் தனியார் மருத்துவமனைகள் மற்றும் மருந்தகங்கள் கே.ஏ.பி.எல். நிறுவனத்தை தொடர்பு கொண்டு தங்களுக்கு தேவையான அளவு மருந்துகளை ஆர்டர் செய்து கொள்ளுமாறு அறிவுறுத்தப்படுகிறார்கள். இந்த மருந்து சில்லரை மருந்தகங்கள் அல்லது வேறு உற்பத்தியாளர்களிடம் இருந்து கிடைக்காது.
கே.ஏ.பி.எல். நிறுவனத்தின் தொடர்பு விவரங்கள்:
இ-மெயில்: instmkt@kaplindia.com
மொபைல்: டாக்டர் முகேஷ் குமார்: 9880175766; திரு. சந்தோஷ் குமார்: 9901611277; திரு. சுனில் குமார் கைமால்: 9845231019
மனித வள மேம்பாட்டு அமைச்சகம்
அனைத்தும் உள்ளடங்கிய நிர்வாகத்தை உறுதி செய்வது குறித்த இணையக் கருத்தரங்கு: கல்வி அமைச்சகம் மற்றும் யுஜிசி நடத்தியது
அனைவருக்கும் தரமான கல்வியை வழங்கும் தொலைநோக்கின் ஒரு பகுதியாக, ‘அனைத்தும் உள்ளடங்கிய நிர்வாகத்தை உறுதி செய்வது: ஒவ்வொருவரையும் உருவாக்குவது தான் முக்கியமான விஷயம்’ என்ற தலைப்பிலான இணையக் கருத்தரங்கை கல்வி அமைச்சகமும், பல்கலைக்கழக மானியக் குழுவும் இன்று நடத்தியது. இந்த இணையக் கருத்தரங்கில் மத்தியப் பழங்குடியினர் விவகாரத்துறை அமைச்சர் திரு அர்ஜூன் முண்டா, சிறப்பு விருந்தினராகக் கலந்து கொண்டார். உயர் கல்வித்துறைச் செயலாளர் திரு அமித் காரே, யுஜிசி தலைவர் திரு டி.பி.சிங், உயர்கல்வித்துறை இணைச் செயலாளர் திருமதி நீதா பிரசாத் மற்றும் கல்வி அமைச்சகத்தின் மூத்த அதிகாரிகளும் கலந்து கொண்டனர்.
இந்த நிகழ்ச்சியில் பேசிய மத்திய அமைச்சர் திரு. அர்ஜூன் முண்டா, ஏகலைவா உண்டு, உறைவிடப் பள்ளிகள், அனைத்தும் உள்ளடங்கிய கல்வியை நோக்கிய பிரதமரின் தொலைநோக்கு அணுகுமுறையைப் பிரதிபலிக்கின்றன’’ என்றார். சமமான மற்றும் அனைத்தும் உள்ளடங்கிய கல்வியை உறுதி செய்வதை நோக்கமாகக் கொண்டுள்ள தேசிய கல்விக் கொள்கை 2020, பழங்குடியினர் கல்விக்கான தேசியக் கண்ணோட்டத்தை வழங்கியுள்ளது என்றும், சிறந்த நிர்வாகத்தின் உண்மையான வெளிப்பாடு இது என்றும் திரு அர்ஜூன் முண்டா தெரிவித்தார்.
ஊரக மற்றும் பழங்குடியினப் பகுதிகள் உட்பட சமூகத்தில் பின்தங்கியுள்ள மாணவர்கள் சந்திக்கும் பிரச்சினைகளை திரு அமித் காரே எடுத்துரைத்தார். மாணவர்கள் சந்திக்கும் மொழிப் பிரச்னைகளையும் திரு அமித் காரே வலியுறுத்தினார். இந்தியையும், பிராந்திய மொழிகளையும் வளர்க்க வேண்டிய அவசியத்தையும், வலியுறுத்திய அவர், அப்போது தான் எந்த மாணவர்களும் விடுபடமாட்டார்கள் எனக் கூறினார்.
யுஜிசி தலைவர் பேராசிரியர் டி.பி.சிங் தனது தொடக்கவுரையில், அரசியல் சாசனக் கொள்கைகளான சம அந்தஸ்து, சமவாய்ப்பை மீண்டும் வலியுறுத்தினார்.
இந்த இணையக் கருத்தரங்கு அனைத்து கல்வி நிறுவனங்களின் தலைவர்களை ஒரே தளத்தில் கொண்டு வரும் வாய்ப்பை ஏற்படுத்தியது. இதற்கு லக்னோவில் உள்ள பாபாசாஹிப் பிம்ராவ் அம்பேத்கர் பல்கலைக்கழகமும் ஆதரவு தெரிவித்தது. இப்பல்கலைக்கழகத்தின் துணைவேந்தர் சஞ்சய் சிங் வரவேற்புரை நிகழத்தினார். லக்னோ பல்கலைக்கழகத் துணைவேந்தர் பேராசிரியர் அலோக் ரவி, தனது உரையில், மாணவர்கள் தான் நமது கல்வி முறையின் அடிப்படை எனக் கூறினார்.
இந்தக் கருத்தரங்கின் தொழில்நுட்ப அமர்வுக்கு, சோன்பத் மகத்பூல் சிங் மகிளா விஷ்வ வித்யாலயாவின் முன்னாள் துணைவேந்தர் பேராசிரியர். சுஷ்மா யாதவ் தலைமை தாங்கினார். இந்தத் தொழில்நுட்ப அமர்வில் யுஜிசி உறுப்பினரும், பாரத் வித்யா பீடத்தின் துணைவேந்தருமான பேராசிரியர். எம்.எம்.சலுங்கே, தெற்கு பீகார் மத்தியப் பல்கலைக்கழகத்தின் முன்னாள் துணைவேந்தர் பேராசிரியர். ரத்தோர் மற்றும் நாக்பூர் ஐஐஎம் இயக்குநர் பேராசிரியர். பிம்ரயா மேத்ரி ஆகியோர் உரையாற்றினர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1756776
(Visitor Counter : 148
பாதுகாப்பு அமைச்சகம்
யூனியன் பிரதேச தீவுகளுக்கு ஆக்ஸிஜன் எக்ஸ்பிரஸ் கப்பல்களை அனுப்பியது இந்திய கடற்படை
கொவிட்-19க்கு எதிரான பேராட்டத்தின் ஒரு பகுதியாக, தெற்கு கடற்படை கட்டுப்பாடு மண்டலத்தில் உள்ள இந்திய கடற்படை கப்பல்கள், லட்சத்தீவுகள் யூனியன் பிரதேசத்துக்கு உதவ ‘ஆக்ஸிஜன் எக்ஸ்பிரஸ்’ திட்டத்தை மேற்கொண்டன.
ஐஎன்எஸ் ஷர்தா என்ற கப்பல், இன்று அதிகாலை அத்தியாவசிய மருத்துவ பொருட்களுடன், லட்சத்தீவுகள் தலைநகர் கவராட்டி புறப்பட்டது. 35 ஆக்ஸிஜன் சிலிண்டர்கள், துரித கொவிட் பரிசோதனை உபகரணங்கள், பிபிஇ உடைகள், முகக்கவசங்கள், மற்றும் இதர கொவிட் தடுப்பு பொருட்களை இந்த கப்பல் கொண்டுச் சென்றது. கவராட்டியில் இந்த பொருட்களை இறக்கும் பணியில் ஐஎன்எஸ் த்வீப்ரக்ஷக் வீரர்கள் ஈடுபட்டனர்.
அதன்பின் ஐஎன்எஸ் ஷர்தா கப்பல், மினிகாய் தீவுக்கு ஆக்ஸிஜன் சிலிண்டர்கள் மற்றும் இதர மருத்துவ பொருட்களை கொண்டுச் சென்றது.
அங்கிருந்து 41 காலி ஆக்ஸிஜன் சிலிண்டர்கள், கடற்படையின் வாடகை கப்பலான மெக்னா மூலம் கொச்சிக்கு கொண்டுவரப்படுகிறது. கொச்சியில் ஆக்ஸிஜனை நிரப்பி கொண்டு, இந்த கப்பல் மீண்டும் லட்சத்தீவுகள் செல்லும். லட்சத்தீவுகள் கடற்படை பொறுப்பு அதிகாரியின் மேற்பார்வையில், லட்சத்தீவுகள் யூனியன் பிரதேச அதிகாரிகளின் ஒருங்கிணைப்புடன் இந்த பணிகள் மேற்கொள்ளப்படுகின்றன.
லட்சத்தீவுகளில் உள்ள கத்மத் தீவில், கொவிட் தடுப்பு நடவடிக்கைக்கு உள்ளூர் நிர்வாகத்துக்கு உதவ ஒரு கடற்படை மருத்துவர் , 2 மருத்துவ உதவியாளர்கள், ஒரு மாலுமி அடங்கியக் குழு இன்று சென்றது. கொச்சியில் உள்ள கடற்படை தலைமையகம் மற்றும் கவராட்டியில் உள்ள ஐஎன்எஸ் த்வீப்ரக்ஷக் தளத்தில் உள்ள கடற்படையினர் இந்த குழுவில் இடம்பெற்றுள்ளனர்.
லட்சத்தீவுகளில் உள்ள கொவிட் நோயாளிகளுக்காக கொச்சியில் உள்ள ஐஎன்எச்எஸ் கடற்படை மருத்துவமனையில் 10 ஐசியு படுக்கைகள் ஒதுக்கி வைக்கப்பட்டுள்ளன. லட்சத்தீவுகளில் இருந்து நோயாளிகளை ஹெலிகாப்டர் மூலம் கொண்டு வரவும், கடற்படை விமானதளம் ஐஎன்எஸ் கருடா தயார் நிலையில் வைக்கப்பட்டுள்ளது.
அவசர தேவைக்கு, லட்சத்தீவுகளிலிருந்து நோயாளிகளை தூக்கி வரும் உபகரணங்களும் தயார் நிலையில் உள்ளன.
இவைகள் கொச்சி கடற்படை விமான தளத்தில் உள்நாட்டு தொழில்நுட்பத்தை பயன்படுத்தி தயாரிக்கப்பட்டவை என்பது குறிப்பிடத்தக்கது.
-----
(Visitor Counter : 139
பிரதமர் அலுவலகம்
பிரதமர் திரு. நரேந்திர மோடி மற்றும் ஐரோப்பிய ஆணையத்தின் தலைவர் மேதகு உர்சுலா வான் டெர் லேயன் இடையே தொலைப்பேசி உரையாடல்
பிரதமர் திரு நரேந்திர மோடியுடன், ஐரோப்பிய ஆணையத்தின் தலைவர் மேதகு உர்சுலா வான் டெர் லேயன் தொலைப்பேசியில் பேசினார்.
இந்தியா மற்றும் ஐரோப்பிய ஒன்றியத்தில் நிலவும் தற்போதை கொவிட் நிலவரம் குறித்து இரு தலைவர்களும் கருத்துக்களை பரிமாறிக் கொண்டனர்.
கொவிட்-19 இரண்டாம் அலைக்கு எதிரான இந்தியாவின் போராட்டத்தில் ஐரோப்பிய ஒன்றியமும் மற்றும் அதன் உறுப்பு நாடுகளும் உடனடியாக உதவியதற்கு பிரதமர் திரு நரேந்திர மோடி பாராட்டு தெரிவித்தார்.
இந்தியா- ஐரோப்பிய ஒன்றியம் இடையேயான உத்திக் கூட்டாண்மை, கடந்தாண்டு ஜூலை மாதம் நடந்த உச்சி மாநாட்டில் இருந்து புதுப்பிக்கப்பட்ட ஊக்குவிப்பைக் கண்டுள்ளது என அவர்கள் குறிப்பிட்டனர்.
2021 மே 8ம் தேதி, காணொலி காட்சி மூலம் நடைபெறவுள்ள இந்தியா-ஐரோப்பிய ஒன்றிய தலைவர்களின் கூட்டம், இந்தியா-ஐரோப்பிய ஒன்றியம் இடையே ஏற்கனவே நிலவும் பன்முக உறவில், புதுப்பிக்கப்பட்ட ஊக்குவிப்பை வழங்குவதில் முக்கியமான வாய்ப்பாக இருக்கும் என இரு தலைவர்களும் ஒப்புக் கொண்டனர்.
இந்தியா-ஐரோப்பிய ஒன்றிய தலைவர்களின் கூட்டம், ஐரோப்பிய ஒன்றியத்தின் +27 அமைப்பின் முதல் கூட்டமாக இருக்கும் மற்றும் இந்தியா - ஐரோப்பிய ஒன்றியத்தின் உத்தி கூட்டாண்மையை மேலும் வலுப்படுத்துவதில், இரு தரப்பிலும் பகிரப்பட்ட லட்சியத்தையும் பிரதிபலிக்கிறது.
--------
(
பாதுகாப்பு அமைச்சகம்
வடக்கு சிக்கிமில் சீன மக்களை இந்திய ராணுவம் காப்பாற்றியது
வடக்கு சிக்கிமின் பீடபூமி பகுதியில் 17,500 அடி உயரத்தில் 03 செப்டம்பர் அன்று வழி தவறிய மூன்று சீன மக்களுக்கு இந்திய ராணுவம் உதவிக்கரம் நீட்டியது.
பூஜ்ஜியத்துக்கும் குறைவான குளிரில் அவர்கள் உயிருக்கு ஏற்பட்ட ஆபத்தை உணர்ந்த இந்திய வீரர்கள், இரு ஆண்கள் மற்றும் ஒரு பெண் ஆகியோரை உள்ளடக்கிய மூன்று சீனர்களைச் சென்றடைந்து அவர்களுக்கு உயிர் வாயு, உணவு, கதகதப்பான உடைகள் மற்றும் மருத்துவ உதவிகளை அளித்தனர்.
அவர்கள் சென்று சேர வேண்டிய இடத்துக்கான சரியான வழிகாட்டுதலை இந்திய வீரர்கள் அளித்த நிலையில், மூவரும் அங்கிருந்து கிளம்பினர். சரியான நேரத்தில் உதவியதற்காக இந்திய ராணுவத்துக்கு சீனர்கள் நன்றி தெரிவித்தனர்.
(Visitor Counter : 93